proxectonos/corpus_dominio_legal_administrativo_tmp huggingface dataset:
27/01/2015 | Administración LocalMunicipal
Oza-Cesuras
Aprobación provisional e condicional da desafectación de camiño público no lugar de Os Loureiros, parroquia de Dordaño

A Comisión Xestora, na sesión extraordinaria celebrada o 21 de novembro de 2014, acordou aprobar provisionalmente e de xeito condicional, no sentido que máis adiante se precisará, a desafectación do camiño público sito no lugar de Os Loureiros, parroquia de Dordaño, de 97,00 m2 de superficie, co obxecto de permútalo por unha porción de igual superficie. A dita aprobación provisional, así como no seu caso a posterior definitiva, quedan condicionadas á formalización da citada permuta. De acordo co preceptuado no artigo 8.2 do Real decreto 1372/1986, do 13 de xuño, polo que se aproba o Regulamento de Bens das Entidades Locais, o expediente sométese a exposición pública polo prazo de un mes, contado a partir da publicación deste anuncio no BOP da Coruña e no taboleiro de edictos do Concello, co obxecto de que nese período poidan presentarse as alegacións que se estimen pertinentes. Oza-Cesuras, 20 de xaneiro de 2015 O PRESIDENTE DA COMISIÓN XESTORA Asdo./ José Pablo González Cacheiro
27/01/2015 | Administración LocalMunicipal
Camariñas
Delegación das funcións da Alcaldía o día 21 de xaneiro de 2015 no segundo tenente de alcalde

Por ausentarme da Alcaldía o día 21 de xaneiro de 2015, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Por estar ausente do término municipal a primeira tenente de alcalde, delegar as funcións da Alcaldía o día 21 de xaneiro de 2015 no 2º tenente de alcalde, D. Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 20 de xaneiro de 2015 O alcalde, Asdo.: Manuel Valeriano Alonso de León.
29/01/2015 | Administración LocalMunicipal
A Capela
Devolución de fianza mellora de camiños municipais: Pousadoiro e outros

Por medio deste anuncio ponse en coñecemento do público, que este concello tramita o expediente de devolución da fianza definitiva, a instancia da empresa Ágada Occidente, S. L, presentada para garantir a execución do contrato de execución de obra: Quen coide ter algún dereito esixibie á adxudicataria por mor do contrato garantido, poderá presentar a súa reclamación de acordo coas seguintes normas: Prazo de presentación: quince días hábiles, que se contarán desde o seguinte ao da publicación do presente anuncio. Oficina e horario de presentación: Secretaría do Concello, en horas de oficina. A Capela, 21 de xaneiro de 2015 O alcalde, Manuel Meizoso López
29/01/2015 | Administración LocalMunicipal
Padrón
Edicto de aprobación B. E. O. - facturación electrónica

Tendo quedado definitivamente aprobada a modificación das bases de execución do orzamento do exercicio económico 2014 no senso de engadir unha nova base número 46 reguladora da facturación electrónica pola aprobación inicial polo Pleno da Corporación en sesión ordinaria realizada, en primeira convocatoria, o 23 de decembro de 2014, e polo transcurso dun período de exposición ao público de 15 días hábiles sen que se tivesen presentado reclamacións, en cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, transcríbese o contido da nova base número 46 das de execución do orzamento do exercicio económico 2014: Dende o 15 de xaneiro de 2015 tódolos provedores que teñan entregado bens ou prestado servizos ao Concello de Padrón poderán expedir e remitir factura electrónica. En todo caso, estarán obrigados ao uso da factura electrónica e á súa presentación a través da plataforma electrónica FACe- Punto General de Entrada de Facturas Electrónicas- da Secretaría de Estado de Administracións Públicas do Ministerio de Facenda e Administracións Públicas á que está adherido o Concello de Padrón, as seguintes entidades, salvo que o importe da factura sexa de ata 5.000,00 euros (IVE non engadido), caso no que se poderá seguir expedindo e remitindo factura en formato papel: a) Sociedades anónimas; b) Sociedades de responsabilidade limitada; c) Persoas xurídicas e entidades sen personalidade xurídica que carezan de nacionalidade española; d) Establecementos permanentes e sucursais de entidades non residentes en territorio español nos termos que establece a normativa tributaria; e) Unións temporais de empresas; f) Agrupación de interese económico, Agrupación de interese económico europea, Fondo de Pensións, Fondo de capital risco, Fondo de inversións, Fondo de utilización de activos, Fondo de regularización do mercado hipotecario, Fondo de titulización hipotecaria ou Fondo de garantía de inversións>> O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. Padrón, 22 de xaneiro do 2015 O Alcalde Asdo. Antonio Fernández Angueira.
29/01/2015 | Administración LocalMunicipal
Oza-Cesuras
Padrón de contribuíntes pola taxa de subministración de auga potable 4º trimestre 2014

Aprobación do padrón de contribuíntes pola taxa correspondente ao servizo de subministro de auga potable, cuarto trimestre de 2014 aplicable ao servizo mediante concesión do ámbito territorial do antigo Concello de Oza dos Ríos. ÓRGANO E DATA DE APROBACIÓN: Xunta de Goberno Municipal, sesión do 16 de xaneiro de 2015 NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 20 de xaneiro de 2015 O PRESIDENTE DA COMISIÓN XESTORA, Asdo.- José Pablo González Cacheiro
29/01/2015 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación do Plan de conservación de vías provinciais 2015, 1ª fase

O Pleno da Deputación Provincial da Coruña, na sesión ordinaria que tivo lugar o 27 de xaneiro de dous mil quince (27/01/2015), acordou a aprobación do asunto que a continuación se menciona: Aprobación do Plan de conservación de vías provinciais 2015, 1ª fase, integrado polas obras que se relacionan a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 27 de xaneiro de 2015. O presidente O secretario Diego Calvo Pouso José Luis Almau Supervía
29/01/2015 | Administración LocalMunicipal
Padrón
Anuncio de formalización de contrato para elaboración plan especial de protección da excolexiata de Santa María de Iria Flavia e o seu contorno

a) Organismo: Concello de Padrón. b) Dependencia que tramita o expediente: Secretaría. c) Número de expediente: 24/2012-SER-PA. d) Dirección de internet do perfil do contratante: www.concellodepadron.es e www.contratosdegalicia.es a) Tipo: servizos. b) Descrición: elaboración do Plan especial de protección da ex-Colexiata de Santa María de Iria Flavia e o seu entorno tal e como aparece definido e delimitado no Plan xeral de ordenación municipal deste Concello e tendo en conta os resultados da prosprección arqueolóxica realizada a estos efectos e aprobada por Resolución do director xeral de Patrimonio Cultural do 1 de abril do 2014, e conforme ás características que figuran no prego de prescricións técnicas e de acordo á normativa urbanística aplicable. c) Lote (de ser o caso): non. d) CPV (referencia de nomenclatura): 71410000-5. e) Acordo marco (se procede): non. f) Sistema dinámico de adquisicións (se procede): non. g) Medio de publicación do anuncio de licitación: perfil do contratante do Concello de Padrón (www.concellodepadron.es ou www.contratosdegalicia.es) e Boletín Oficial da Provincia da Coruña. h) Data de publicación do anuncio de licitación: de xullo do 2014. a) Tramitación: ordinaria. b) Procedemento: aberto. • Importe neto: cento nove mil seiscentos corenta e dous euros con cincuenta e seis céntimos (109.642,56 €). • IVE (21%): vinte e tres mil vinte e catro euros con noventa e catro céntimos (23.024,94 €). • Importe total: cento trinta e dous mil seiscentos sesenta e sete euros con cincuenta céntimos (132.667,50 €). a) Data de adxudicación: 30 de decembro do 2014. b) Data de formalización do contrato: 19 de xaneiro do 2015. c) Contratista: ESTUDIO TÉCNICO GALLEGO, SA. d) Importe ou canon de adxudicación. • Neto: Prezo sen IVE: oitenta e dous mil euros (82.000,00 €). • IVE (21%): IVE (21%): dezasete mil douscentos vinte euros (17.220,00 €). • Importe total: noventa e nove mil douscentos vinte euros (99.220,00 €). e) Vantaxes da oferta adxudicataria: presentación da segunda mellor memoria metodolóxica cunha boa adaptación á escala e particularidades do ámbito, un profundo análise histórico sobre as peregrinacións xacobeas, unha proposta de integración da N-550 e unha proposta de presentación dun plano de imaxe final do ámbito; tercer mellor licitador en canto á capacidade de adicación ao traballo e a formación dos membros do equipo; e a segunda mellor oferta económica. Padrón, 21 de xaneiro do 2015 O Alcalde Asdo. Antonio Fernández Angueira
29/01/2015 | Administración LocalMunicipal
Mugardos
Anuncio de notificación aos herdeiros de Dna. Cándida Allegue

Ignorándose a identidade e enderezo dos herdeiros de Dna. Cándida Allegue, polo presente, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, procédese á practica da notificación -mediante publicación do presente no Boletín Oficial da Provincia- do acordo do Pleno da Corporación de data 28.11.2014, da incoación dun expediente de investigación sobre a existencia dun camiño sobre as parcelas de referencias catastrais: 3423604NJ6132S e 3423605NJ6132S, que dá acceso ás vivendas situadas nos números 42 e 44 das Barcias, por figurar como titulares catastrais da parcela afectada con referencia catastral: 3423602NJ6132S, para os efectos de que se o estiman oportuno presenten as reclamacións ou alegacións que consideren, no prazo dun (1) mes a contar dende o día seguinte ao da publicación do presente Edicto no Boletín Oficial da Provincia. Para tal efecto, o expediente en cuestión queda á súa disposición no departamento de urbanismo do Concello de Mugardos, sito na Avda. de Galicia núm.45, en Mugardos, en horario de 9:00 a 14 horas, de luns a venres laborais. Mugardos, 21 de xaneiro de 2015 O ALCALDE, Asdo) XOSÉ FERNÁNDEZ BARCIA
29/01/2015 | Administración LocalMunicipal
Oleiros
Área Económica
Anuncio aprobación padrón auga, sumidoiro e canon auga 4º trimestre 2014 zona A

ORGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 81/2015, de data 12 de xaneiro. LUGAR E PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de xaneiro de 2015 ao 28 de febreiro do 2015. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A exixencia do canon da auga pola vía de constrinximento realizarase pola Consellería competente en materia de Facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 16 de xaneiro do 2015. A 1ª Tte. Alcalde-Delegada de Economía e Facenda Asdo.: Mª. José Varela Neira
29/01/2015 | Administración LocalMunicipal
Melide
Aprobación padrón auga terceiro trimestre 2014

Mediante acordo da Xunta de Goberno do 13 de novembro de 2014, aprobouse o padrón da taxa municipal de auga, correspondente ao TERCEIRO trimestre do exercicio 2014, que se expón ao público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ao da derradeira publicación do presente edicto no BOP e no taboleiro de edictos do concello. Durante este prazo, o devandito padrón estará ao dispor dos interesados no concello. Contra o acordo de aprobación do padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do RD Lexislativo 2/2004, de 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Melide, 14 de novembro de 2014 A alcaldesa Mª Ángeles Vázquez Mejuto
29/01/2015 | Administración LocalMunicipal
Melide
Padrón auga cuarto trimestre 2014

Mediante acordo da Xunta de Goberno do 15 de xaneiro de 2015, aprobouse o padrón da taxa municipal de auga, correspondente ao CUARTO trimestre do exercicio 2014, que se expón ao público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ao da derradeira publicación do presente edicto no BOP e no taboleiro de edictos do concello. Durante este prazo, o devandito padrón estará ao dispor dos interesados no concello. Contra o acordo de aprobación do padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do RD Lexislativo 2/2004, de 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Melide, 16 de xaneiro de 2015 A alcaldesa Mª Ángeles Vázquez Mejuto
19/01/2015 | Administración LocalMunicipal
Corcubión
Anuncio de aprobación definitiva modificación bases de execución do orzamento

Aprobado inicialmente polo Pleno desta Corporación, en sesión extraordinaria celebrada o día 10 de decembro de 2014, o expediente de modificación das bases de execución do orzamento para o ano 2014, e exposto o expediente ao público por prazo de quince días hábiles en virtude de anuncio publicado no BOP n.º 242, de data 18 de decembro de 2014, e non téndose presentadas reclamacións ou alegacións á dita modificación, en cumprimento do disposto no artigo 169.1 do RDL 2/2004, do 5 de marzo, polo que se aproba o texto refundido da Lei reguladora das facendas locais, enténdesedefinitivamente aprobada. Corcubión, 12 de xaneiro de 2015. O Alcalde-Presidente Francisco J. Lema Fuentes
19/01/2015 | Administración LocalMunicipal
Carnota
Presentación de solicitudes para o cargo de xuiz de paz do Concello de Carnota

Para dar cumprimento ao establecido nos artigos 101 e 102 da Lei orgánica do Poder Xudicial, ponse en coñecemento de todos os veciños deste municipio que, dentro do prazo alí establecido, se procederá polo Pleno desta Corporación Municipal a propoñer á Sala do Goberno do Tribunal Superior de Xustiza de Galicia o nomeamento dun veciño deste Municipio para ocupar o cargo de xuiz de paz titular. Os interesados neste nomeamento terán que presentar no rexistro xeral deste Concello a correspondente solicitude, por escrito, no prazo de 20 días, contados a partir do día seguinte á publicación deste edicto no Boletín Oficial da Provincia, acompañada dos seguintes documentos: a) Fotocopia do DNI. b) Declaración responsable na que se faga consar os seguintes extremos: -Que non foi condenando por delito doloso (ou no seu caso, que se obtivo a reahilitación). -Que está en pleno exercicio dos seus dereitos civís. -Que é español, maior de idade, non está impedido física ou psíquicamente para a función xudicial e que vai residir nesta localidade, salvo autorización da Sala de Goberno do Tribunal Superior de Xustiza. -Que non está incurso en ningunha das causas de incapacidade, incompatibilidade ou prohibición previstas nos art.389 a 397 da Lei orgánica do Poder Xudicial. Ante as dúbidas que se susciten a alcaldía poderá requirir a presentación de do documento idóneo que acredite os extremos anteriores, sen prexuízo da responsabilidade en que se pudiera incorrer. Quen o solicite será informado no Concello das condicións precisas para poder ostentar o devandito cargo, e das causas de incapacidade e incompatibilidade que impiden desempeñar o mesmo. O que se fai público para xeral coñecemento e efectos. Carnota, 9 de xaneiro de 2015 O alcalde Ramón Noceda Caamaño
19/01/2015 | Administración LocalMunicipal
Noia
Secretaría
Edicto notificación a Ibrahima Ba

Intentada a notificación persoal, esta non se puido practicar por ausente no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administración públicas e procedemento administrativo común, á publicación do presente anuncio, co fin de notificarlle ao interesado que con data 04 de decembro de 2014 a concelleira delegada de comercio, industria e turismo requíreselle para que no prazo de dez días hábiles acredite a documentación para adxuntar a solicitude de autorización de ocupación de dominio público. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 2 de Noia. Noia, 12 de xaneiro de 2015 O alcalde Asdo. Rafael García Guerrero
19/01/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. Fiscaliz. e Control Financ. Sec. Control II
Edicto para notificar por comparecencia

NEGOCIADO DE CONTROL FINANCEIRO E AUDITORÍA Edicto de citación para notificar por comparecencia Téndose intentada a notificación da resolución 25.181 de 11/12/2014, e de conformidade co que establece o artigo 59.5 en relación co artigo 61 da Lei 30/92 do réxime xurídico das administracións públicas e do procedemento administrativo común, non sendo posible notificarlle a entidade interesada neste procedemento dita resolución, cítaselles, para que no prazo de 15 días naturais contados dende o seguinte ao desta publicación, para que comparezan persoalmente ou mediante representante debidamente acreditado nas oficinas do Servizo de Fiscalización e Control Financeiro, Negociado de Control Financeiro, de luns a venres, en horario de 9 a 14, ao efecto de practicarlles a notificación que se indica. Transcorrido o citado prazo sen comparecer, a notificación entenderase producida a todos os efectos legais ó día seguinte do vencemento do prazo antes sinalado. A Coruña, 14 de xaneiro de 2015. O presidente A secretaria accidental Diego Calvo Pouso M.ª Amparo C. Taboada Gil
19/01/2015 | Administración LocalMunicipal
Vilarmaior
Padrón taxa axuda no fogar libre concorrencia

Mediante Decreto da Alcaldía de data do 12 de xaneiro de 2015 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de decembro de 2014, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 12 de xaneiro de 2015. O ALCALDE, Carlos Vázquez Quintián
19/01/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Aprobación definitiva do cadro de persoal para 2015

ANUNCIO Aprobación definitiva do cadro de persoal para 2015 En sesión plenaria celebrada o día 27/11/2014, a Corporación Provincial acordou aprobar inicialmente o cadro de persoal correspondente ó ano 2015. Non téndose presentado alegacións no prazo regulamentario, o dito cadro de persoal quedou definitivamente aprobado. De conformidade co establecido no artigo 127 do RD lexislativo 781/1986, publícase o dito cadro de persoal aprobado: * = Ocupada por persoal laboral A Coruña, 13 de xaneiro de 2015. O presidente A secretaria accidental Diego Calvo Pouso M.ª Amparo C. Taboada Gil
19/01/2015 | Administración LocalMunicipal
Curtis
Convocatoria para a elección de xuíz de paz substituto do municipio de Curtis

De conformidade co acordo da Sala de Goberno do Tribunal Superior de Xustiza de Galicia de 16 de decembro de 2014, con entrada no Concello de Curtis o 22/12/2014 e nº RE: 3924, de conformidade co disposto no artigo 101 da Lei Orgánica 6/1985, de 1 de xullo, do Poder Xudicial e no Regulamento 3/1995, de 7 de xuño, dos Xuíces de Paz, publícase a seguinte convocatoria: 1º.- OBXECTO: Elección de Xuíz de Paz substituto do Municipio de Curtis.2º.- REQUISITOS DOS SOLICITANTES: Ser español, maior de idade e non estar incurso nalgunha das causas de incapacidade previstas no artigo 303 da Lei Orgánica do Poder Xudicial.3º.- INCOMPATIBILIDADES: As causas de incompatibilidade ás que se refiren os artigos 389 e seguintes da L. O. P. J. operarán con posterioridade ó nomeamento, mediante opción que efectúan os nomeados. O exercicio de actividades profesionais ou mercantís non constitúen causa de incompatibilidade.4º.- PRAZO E LUGAR DE PRESENTACIÓN DE SOLICITUDES: Vinte días hábiles contados dende o día seguinte ó da publicación deste anuncio no BOP da Coruña, no Rexistro Xeral do Concello, en días laborables e horas de oficina, ou calquera dos medios a que fai referencia o artigo 38.4 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, para as solicitudes que se presenten no rexistro de calquera outra administración distinta do Concello de Curtis, os/as aspirantes deberán comunicalo mediante fax ó concello de Curtis (981 789 578), durante o mesmo prazo que o de presentación de instancias. - Solicitude. - Fotocopia autenticada do Documento Nacional de Identidade. - Certificación expedida polo Rexistro Xeral de Penados e Rebeldes. - Declaración de non estar incurso nas causas de incapacidade o de incompatibilidade previstas na lexislación para o desempeño do cargo. (artigos 389 ó 397 da LOPX, artigo 23 do Regulamento 3/95) - Declaración complementaria de non estar inculpado nin procesado (Lei 68/80) - Xustificación dos méritos que se aleguen. Teixeiro (Curtis), 9 de xaneiro de 2015 O alcalde, Javier Francisco Caínzos Vázquez
19/01/2015 | Administración LocalMunicipal
Malpica de Bergantiños
Recadación
Aprobación definitiva da modificación da plantilla de persoal do ano 2014

ANUNCIO Aprobación definitiva da modificación da plantilla de persoal do ano 2014 En sesión celebrada o día 13 de novembro de 2014, o Pleno deste Concello acordou aprobar inicialmente o expediente de modificación da plantilla de persoal do ano 2014. Non formulándose reclamacións, de conformidade co disposto no artigo 126.3 do RD lexislativo 781/1986, elévase a definitivo o acordo de aprobación inicial. De conformidade co establecido no art.127 do citado RD lexislativo 781/1986, publícase a modificación da plantilla e o anexo de persoal do ano 2014, que queda do seguinte xeito no que se refiere ao persoal funcionario: En Malpica de Bergantiños, 15 de xaneiro de 2015. O alcalde Asdo.: Eduardo José Parga Veiga
19/01/2015 | Administración LocalMunicipal
Rois
Anuncio de aprobación incial do orzamento de 2015

O pleno municipal deste Concello en sesión ordinaria celebrada o día 10 de xaneiro de 2015 aprobou o orzamento xeral para o exercicio 2015, o anexo de persoal e plantilla, polo que en cumprimento do disposto no artigo 169 do Real Decreto Lexislativo 2/2004, de 5 de marzo, exponse o público nas oficinas do Concello durante o prazo de 15 días soltos, que comezará a contar dende o día seguinte ó da inserción do presente anuncio no boletín oficial da provincia, para que durante o mesmo as persoas interesadas poidan examinar o expediente e presentar as reclamacións ante o pleno nos termos establecidos polos artigos 170 do TRLRLF e artigo 22 do Real Decreto 500/1990. Rois, a 12 de xaneiro de 2015 O alcalde, Ramón Tojo Lens
19/01/2015 | Administración LocalMunicipal
Cee
Anuncio de elección de xuíz de paz

BANDO DA ALCALDÍA-PRESIDENCIA Asunto: elección de xuíz de paz titular Zaira Rodríguez Pérez, alcaldesa-presidenta do Concello de Cee, fago saber: Que lle corresponde ao Pleno do Concello elixir as persoas para ser nomeadas xuíz de paz titular deste municipio, de acordo co que dispoñen os artigos 101 y 102 da Lei orgánica do poder xudicial, e o artigo 4 e 5.1 do Regulamento 3/1995, do 7 de xuño, dos xuíces de paz. Que se abre un prazo de quince días hábiles para que as persoas que estean interesadas e reúnan as condicións legais o soliciten por escrito dirixido a esta Alcaldía, debendo presentar dita solicitude no Rexistro da Corporación en horario de 9.00 a 13.30 horas de luns a venres ou por calquera dos medios establecidos no artigo 38.4 da Lei 30/1992, do 26 de novembro. Deberá acompañarse a fotocopia do DNI e CV. Que, en caso de que non se presenten solicitudes, o Pleno da corporación elixirá libremente. Comunicaralle o acordo ao Xulgado de Primeira Instancia do partido. Publícase isto para o coñecemento xeral. En Cee, a 8 de xaneiro de 2015. A alcaldesa-presidenta Asdo.: Zaira Rodríguez Pérez
19/01/2015 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución da Xefatura Territorial da Coruña pola que se ordena o rexistro e publicación do calendario laboral para o ano 2015 do convenio colectivo do sector de carpintaría e ebanistería da provincia da Coruña

Vista a acta da xuntanza celebrada o día 18.12.2014 pola comisión negociadora do convenio colectivo do sector de carpintaría e ebanistería da provincia da Coruña (código15000805011982), na que se aproba o calendario laboral para o ano 2015, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia A Xefatura Territorial de Traballo e Benestar da Coruña RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña A Coruña, 26 de decembro de 2014 Xefa territorial MARÍA PILAR CARIDAD ALONSO ACTA DA MESA NEGOCIADORA DO CONVENIO COLECTIVO PROVINCIAL DE INDUSTRIAS DE CARPINTERÍA E EBANISTERÍA DE A CORUÑA
09/01/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (S-36/2014)

Anuncio de licitación (S-36/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-36/2014.2. Obxecto do contrato: subministro de tarxetas Millenium. Duración: un ano improrrogable.3. Tramitación: anticipada. Procedemento: aberto.4. Orzamento base de licitación: 90.000 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: praza de María Pita, 1-2.º. 7. Requisitos específicos do contratista: véxase prego de cláusulas administrativas.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 30 de decembro de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
09/01/2015 | Administración LocalMunicipal
Fene
Secretaría
Expediente modificación das bases de execución do orzamento 2014

O Pleno do Concello de Fene en sesión ordinaria do 29/12/2014 aprobou inicialmente o expediente de modificación das Bases de execución do orzamento do ano 2014, mediante a introdución da Base nº 26 Bis. De conformidade co disposto no artigo 169.1 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais (TRLRFL), o referido expediente permanecerá exposto ao público na Intervención deste concello durante o prazo de quince días hábiles, contados a partir do día seguinte ao da súa publicación, durante o cal os interesados poderán examinalo e presentar as reclamacións que estimen oportunas ante o pleno. Fene, a 29/12/2014. O Alcalde Gumersindo P. Galego Feal
09/01/2015 | Administración LocalMunicipal
Touro
Anuncio presuposto 2015

EDICTO Aprobado definitivamente polo Pleno deste Concello o presuposto para o exercicio económico de 2015 o cadro de persoal e a relación de postos de traballo, por acordo adoptado en sesión celebrada o día 26 de novembro de 2014, en cumprimento do disposto no artigo 169.3 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais, faise público que dito presuposto ascende tanto en Ingresos como en gastos a cantidade de DOUS MILLÓNS OITOCENTOS CINCUENTA E NOVE MIL CINCOCENTOS DEZANOVE CON NOVENTA E SETE euros, correspondendo a cada capítulo as cantidades que se relacionan a continuación: ESTADO DE INGRESOS ESTADO DE GASTOS CADRO DE PERSOAL.–EXERCICIO 2015 Persoal funcionario Secretario-interventor, grupo A1/A2, nivel 29/28 Traballador/a social, grupo A2, nivel 22 Educador/a familiar, grupo A2, nivel 22 Administrativo, grupo C1, nivel 22 Administrativo-depositario, grupo C1, nivel 22 Auxiliar-administrativo, grupo C2, nivel 18 Alguacil-porteiro, grupo E, nivel 14 Laboral fixo Condutor encargado tractor forestal Operario servicios varios Axente de emprego e desenvolvemento local (vacante) Laboral temporal Animador deportivo (subvención Deputación Provincial) Auxiliares de axuda a domicilio (1) (subvención Xunta-Deputación) Auxiliar administrativo-asistente social (subvencionada) Condutor encargado camión lixo e servicios varios Encargada PAI Personal apoio PAI Touro, 30 de deecmbro de 2014. O ALCALDE Asdo.: Ignacio Codesido Barreiro
09/01/2015 | Administración LocalMunicipal
Boiro
Aprobación definitiva do presuposto de 2015

ANUNCIO DA APROBACION DEFINITIVA DO ORZAMENTO 2015 Aprobado definitivamente o orzamento do exercicio 2015 na sesión do Pleno do 30 de decembro de 2014, en cumprimento do disposto no artigo 169.3) do RDL 2/2004, 5 de marzo (TRLRFL), procédese a publicar o resumo por capítulos: Xunto co presuposto, segundo o previsto no artigo 126 do RDL 781/86, do 18 de abril, tamén quedou aprobado o CADRO DE PERSOAL para o exercizo de 2015, que se reproduce a continuación, en cumprimento do artigo 127 da norma citada: Nota aclaratoria. As prazas que figuran na plantilla como ”vacante” están cubertas de forma indefinida, por contrato de “obra e servicio” ou por interinidade. Para a súa cobertura en propiedade sería preciso segui-los procedementos de provisión de postos legalmente previstos (oposición, concurso ou concurso-oposición). As prazas que figuran na plantilla como “ocupada” son resultado dun proceso selectivo derivado da correspondente oferta de emprego público. Boiro, 31 de decembro de 2014. O alcalde-presidente Juan José Dieste Ortigueira
09/01/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-75/2014)

Anuncio de licitación (As-75/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-75/2014.2. Obxecto do contrato: desenvolvemento de actividades de animación e dinamización sociocultural nos espazos destinados a “CiberAulas”, dentro do programa “CiberCaixa: Quedamos ao saír de clase” en colaboración coa Fundación “A Caixa”. Duración: dous anos prorrogables por dous máis.3. Tramitación: anticipada. Procedemento: aberto.4. Orzamento base de licitación: 37.719,00 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxase prego de cláusulas administrativas.11. Gastos de anuncios: por conta do adxudicatario. A Coruña, 26 de decembro de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
09/01/2015 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación do Plan de conservación de vías provinciais 2014, sexta fase

O Pleno da Deputación Provincial da Coruña, na sesión extraordinaria que tivo lugar o 30 de decembro de dous mil catorce (30/12/2014), acordou a aprobación do asunto que a continuación se menciona: Aprobación do Plan de conservación de vías provinciais 2014, sexta fase, integrado polas obras que se relacionan a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 2 de xaneiro de 2015. A presidenta en funcións A secretaria accidental Mariel Padín Fernández Mª Amparo C. Taboada Gil
09/01/2015 | Administración LocalMunicipal
Melide
Aprobación límite de gasto non financeiro, orzamento 2015 e cadro de persoal

EDICTO Aprobado inicialmente o límite do gasto non financeiro e o orzamento xeral do Concello de Melide para o exercicio 2015 na sesión plenaria do 4/12/2014, unha vez exposto ao público (BOP de 10/12/2014), e non tendo a consideración de reclamación as alegacións presentadas, faise público que os estados que se integran no orzamento xeral a nivel de capítulos ascenden aos importes seguintes: A plantilla de persoal desta Corporación, aprobada xunto co orzamento é a seguinte: A) Postos de traballo reservados a funcionarios de carreira: B) Postos de traballo suxeitos á lexislación laboral: Contra a aprobación definitiva os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Melide, 30 de decembro 2014. A alcaldesa M.ª Ángeles Vázquez Mejuto
09/01/2015 | Administración LocalMunicipal
Dumbría
Anuncio licitación obra Centro de Convivencia Marítima a Bitácora do Ézaro

1) ENTIDADE ADXUDICATARIA: Concello de Dumbría Descripción do obxecto: Contratación da execución da obra de “Centro de convivencia marítima a Bitaroca do Ezaro” Prazo de execución: 9 (nove) meses · Financiación: Concello de Dumbría, Grupo de Acción Costeira GAC 4 e FCA · Trámite do expediente: urxente · Procedemento: aberto con pluralidade de criterios de valoración. -Importe co 21% do IVE incluído: 799.994,51 € -Importe sen IVE: 661.152,49 € -Importe do IVE (21%): 138.842,02 € 5) GARANTÍA DEFINITIVA: 5% do importe de adxudicación excluído o IVE 6) CLASIFICACIÓN: Grupo C, subgrupo 02 Categoría D 7) CRITERIOS DE VALORACIÓN: reducción de prazo e prezo · Entidade: Concello de Dumbría (10 euros por proxecto e prego) · Enderezo: Estrada de Dumbría, s/n 15151-Dumbría · Teléfono e fax: 981744001 / 981744031 · Enderezo electrónico: corrreo@dumbria. dicoruna. es · Data límite de presentación: 13 días naturais contados dende o día seguinte ó da última publicación do anuncio de licitación no Perfil do contratante ou no BOP. Se o último día para a presentación de ofertas coincidise en domingo ou festivo trasladaráse ó seguinte día hábil. · Documentación que hai que presentar: a sinalada na cláusula 12 do prego de cláusulas administrativas particulares. · Lugar de presentación: Rexistro do Concello de Dumbría en horas de 8 a 15 h (de luns a venres) e de 9 a 13 h (sábados). 10) GASTOS DE ANUNCIOS: serán por conta do adxudicatario.11) APERTURA DAS OFERTAS: celebrarase no lugar, data e hora que se sinale no taboleiro de anuncios do concello. Dumbría, 7 de xaneiro de 2015 O ALCALDE, Asdo.: José Manuel Pequeño Castro.
09/01/2015 | Administración LocalMunicipal
Cedeira
Notificación por comparecencia

ANUNCIO Notificación por comparecencia Expediente: 15/2014 O. E. En virtude do establecido nos artigos 59 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, logo de ter intentado, por dúas veces, a notificación da providencia da Alcaldía de data 11.11.2014, relativa ó estado da parcela con referencia catastral 15022A045000551. Polo exposto, emprázase mediante este anuncio a Keith George Christian Paul Hatcher Bellosta para ser notificado por comparecencia. A comparecencia deberá efectuarse no prazo de 10 días, contados desde o día seguinte ó da publicación deste anuncio, no Servizo de Arquitectura e Urbanismo do Concello, en horario de 9 a 14 horas, de luns a venres. Transcorrido o dito prazo sen efectuarse a comparecencia do interesado ou o seu representante, a notificación entenderase producida a todos os efectos legais desde o día seguinte ó vencemento do prazo sinalado para comparecer. Cedeira, 29 de decembro de 2014. O alcalde Luis Rubido Ramonde
22/01/2015 | Administración LocalMunicipal
Coirós
Padrón taxa recollida lixo 2015

O Pleno da Corporación Municipal, en sesión feita o día 12 de xaneiro del año 2015, por unanimidade aprobou o Padrón Municipal da taxa de recollida de Lixo do ano 2015, que se expón ao público, servindo de notificación colectiva de conformidade co artigo 102.3 da Lei Xeral Tributaria polo prazo de quince días contado a partir do día seguinte á inserción deste anuncio no Boletín Oficial da Provincia. Contra o acto de aprobación do citado padrón e/o as liquidacións contidas no mesmo poderá interpoñerse recurso previo de reposición ante a Alcaldía Presidencia no prazo dun mes a contar dende o día seguinte ao de finalización da exposición pública, de acordo co que establece o artigo 14 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Coirós, 14 de xaneiro de 2015. O Alcalde, Asdo.: Francisco Quintela Requeijo.
22/01/2015 | Administración LocalMunicipal
Ferrol
Planeamento e Xestión
Notificación a Matilde Pedreira Travieso do requirimento de presentación do informe de avaliación de edificios (exped.0453/14)

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: Rúa Velázquez, 44 CP.15403 Ferrol Tlf 981944000 Ext: 324 e 330 EXP. Nº ITE: 0453/14 EXP. Nº: 2014017315 TIPO DE EXPTE: INFORME DE AVALIACIÓN DE EDIFICIOS SITUACIÓN: IGREXA, 78, 15402, Ferrol, A Coruña REFERENCIA CATASTRAL: 2048403NJ6124N INTERESADO: MATILDE PEDREIRA TRAVIESO DOMICILIO A EFECTOS DE NOTIFICACIÓN: RUA IGREXA 78, 3 - FERROL CP: 15402 (A Coruña) - España REQUÍROLLE QUE: - PRESENTE O INFORME DE AVALIACIÓN DE EDIFICIOS correspondente ao inmoble do que é titular, ao tratarse dun ben de tipoloxía residencial de vivenda colectiva cunha antigüidade superior a 50 anos. - PRAZO MÁXIMO PARA A PRESENTACIÓN DO INFORME: UN MES a contar dende o día seguinte a recepción da notificación do presente requirimento e, consonte, ao artigo 14.1 da vixente ordenanza poderá achegalo no prazo de 6 meses dende a declaración municipal de incumprimento do deber de achegar o IAE. - DOCUMENTACIÓN QUE ACHEGARÁ: deberá obter, pola súa conta e cargo, un informe expedido polo técnico facultativo competente que vostede designe, nos termos establecidos na vixente ordenanza municipal reguladora da ITE, debendo presentalo no Rexistro de entrada do Concello. ADVÍRTESE EXPRESAMENTE de que a falta de presentación do informe considerarase un incumprimento do deber de realizar a inspección técnica e dará lugar a que o órgano competente ordene a súa práctica inmediata outorgando un prazo de seis meses para a súa realización con apercibimento da súa execución forzosa mediante a imposición de multas coercitivas de 600 euros, reiterables mensualmente ata un máximo de tres; en cuxo caso incoarase polo Concello o procedemento de execución subsidiaria, sen prexuízo do inicio do expediente sancionador ao que tivese lugar polo incumprimento. Así mesmo, comunícolle que non poderán concederse axudas municipais á rehabilitación total ou parcial das edificacións sen cumprir en prazo coa obriga de presentar o informe de avaliación de edificios correspondente. Ferrol, 14 de Enero de 2015 O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez
22/01/2015 | Administración LocalMunicipal
Brión
Baixa de oficio no padrón de habitantes por inscrición indebida

Con data 15 de xaneiro de 2015 o Sr. Alcalde do Concello de Brión, ditou a seguinte resolución que se transcribe a continuación: “Incoado expediente de oficio, para dar de baixa por inscrición indebida a D. Antonio Cristian Nourddin Machetoui Anuncibay con DNI XXXXXXXXX que figuraba inscrito no Padrón Municipal de Habitantes deste Concello non tendo residencia habitual neste Concello, según o disposto nos artígos 54 e 72 do Regulamento de Poboación e Demarcación Territorial das Entidades Locais, aprobado polo Real Decreto 1.690/1986, de 11 de xullo, na nova redacción dada polo Real Decreto 2.612/1996, de 20 de decembro, procedeuse a practicar notificación da incoación do expediente ao interesado de acordo co disposto no artigo 59 da Lei 30/1992, do Réxime Xurídico das Administracións Públicas e do Procedemento Administrativo Común, concedéndolle trámite de audiencia. Resultando fallido o intento de notificación e non recibindo alegación algunha por parte do interesado ao expediente, solicitouse informe preceptivo da sección provincial do Consello de Empadroamento, que emitiu con data 17 de decembro de 2014 informe favorable para proceder a baixa. Polo que, tendo en conta todo o exposto, esta Alcaldía, en uso das facultades conferidas pola legislación vixente, resolve: 1 Dar de baixa de oficio no Padrón Municipal de Habitantes deste Concello por inscrición indebida e coa data da presente resolución, a D. Antonio Cristian Nourddin Machetoui Anuncibay con DNI XXXXXXXXX.2. Publicar a presente resolución no Boletín Oficial da Provincia e no taboleiro de edictos deste Concello.” Contra a presente resolución, que pon fin a vía administrativa, poderanse interpoñer os recursos seguintes: Con carácter potestativo, o recurso de reposición ante o mesmo órgano que dictou a presente resolución, no prazo dun mes a contar dende o día seguinte ao da notificación, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdicción contencioso-administrativa no prazo de dous meses, contados a partir do día seguinte ao da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contaráse a partir do día seguinte a aquel en que deba entenderse desestimado o recurso potestativo de reposición interposto. Interpoñer directamente recurso contencioso-administrativo no prazo de dous meses contados a partir dende o día seguinte ao da notificación do presente acordo, na forma prevista na lexislación de dita xurisdicción contencioso-administrativa. Interpoñer calquera outro recurso que estime procedente. Brión, 15 de xaneiro de 2015 O ALCALDE, Asdo: José Luis García García